Diari Oficial de la Generalitat Valenciana


Sumari del DOGV 3360, del 28-10-1998 (1998/9061)

RESOLUCIÓ de 21 d'octubre de 1998, del sotssecretari per a la Modernització de les Administracions Públiques, per la qual es convoquen deu places per a l'assistència de personal del grup A, de l'administració del Consell de la Generalitat Valenciana, a la 3ª edició del Màster universitari en Direcció i Gerència Pública organitzat per la Universitat Politècnica de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3360

Data del DOGV
:   28-10-1998

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1998/9061


Data del document
:   21-10-1998

Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 21 d'octubre de 1998, del sotssecretari per a la Modernització de les Administracions Públiques, per la qual es convoquen deu places per a l'assistència de personal del grup A, de l'administració del Consell de la Generalitat Valenciana, a la 3ª edició del Màster universitari en Direcció i Gerència Pública organitzat per la Universitat Politècnica de València. [1998/X9061]
  
La modernització de l'administració pública valenciana implica el directiu públic, motor dels canvis i líder dels programes, projectes i accions que tendeixen a transformar l'organització optimant el rendiment de les inversions públiques i l'eficàcia dels seus recursos humans.
  
Una administració més eficaç, responsable, interrelacionada i més pròxima a la societat suposa un procés d'exigència contínua ja que el ciutadà demana de forma creixent serveis de qualitat, la qual cosa s'aconsegueix amb una qualificació i especificitat en l'actuació del directiu públic permetent que aquests coneixements adquirits fluïsquen sobre la resta dels empleats públics que conformen l'administració pública valenciana.
  
En col·laboració amb el Centre de Formació de Postgrau de la Universitat Politècnica de València, l'administració pública valenciana ofereix deu places en la 3ª edició del Màster universitari en Direcció i Gerència Pública amb la finalitat que funcionaris d'aquesta administració pública valenciana obtinguen uns coneixements i habilitats que els faciliten en un futur pròxim la seua activitat directiva.
  
D'acord amb les competències reconegudes en el Decret 28/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Administració Pública, resolc:
  
Primer
  
Fer pública la convocatòria de deu places per a l'assistència de personal del grup A de l'administració del Consell de la Generalitat Valenciana a la 3ª edició del "Màster Universitari en Direcció i Gerència Pública" organitzat per la Universitat Politècnica de València.
  
Segon
  
La present convocatòria es dirigeix al personal del grup A de l'administració del Consell de la Generalitat Valenciana que actualment estiga ocupant un lloc de treball amb un perfil clarament directiu d'aquesta administració.
  
Tercer. Continguts
  
Les accions formatives integrants del Màster, amb una duració de 540 hores, s'estructuren en els mòduls didàctics següents:
  
I. Ciències polítiques i socials per a les administracions públiques
  
\* Context de la gestió pública en el llindar del s. XXI.
  
\* Models d'Estat
  
\* Relacions entre administració i política
  
\* Administració territorial de l'Estat
  
\* Administració pública i economia
  
Director de l'Àrea: Sr. Joan Prats i Catalá
  
II. Unió Europea
  
\* Aspectes institucionals de la Unió Europea
  
\* Finançament de la Unió Europea i Integració monetària
  
\* La política agrícola comunitària
  
\* La política industrial i de competència
  
\* Política regional comunitària
  
\* Política social
  
\* Política mediambiental
  
\* Efectes de les polítiques de convergència: Tractat de Maastricht
  
Director de l'Àrea: Sr. Carlos F. Molina del Pozo
  
III. Sistemes d'informació per a la gestió
  
\* Tipus de sistemes d'informació
  
\* Informàtica personal i informàtica corporativa en les administracions públiques
  
\* Noves tecnologies en comunicacions i el seu impacte en les administracions públiques
  
\* Sistemes d'informació per a directius públics
  
\* Sistemes d'ajuda a la decisió
  
\* Situació actual en les administracions públiques i reptes més importants
  
\* Plans informàtics de les institucions públiques
  
Director de l'Àrea: Sr. José Duato Marín
  
IV. Gestió estratègica: planificació i polítiques públiques
  
\* La Direcció de les Organitzacions en el llindar del s. XXI
  
\* La gestió del canvi en les administracions públiques
  
\* La previsió com a base per a la planificació
  
\* Les funcions de la gestió en les administracions públiques: Planificació, Organització, Execució, Control.
  
\* La Direcció per objectius
  
\* La direcció estratègica: a) El punt de partida de la direcció estratègica, b) Anàlisi i alternatives estratègiques, c) Estructura i estratègia.
  
\* Posada en marxa de l'estratègia
  
\* El directiu públic del futur
  
\* Anàlisi i discussió de casos
  
Director de l'Àrea: Sr. Juan I. Dalmau Porta
  
V. Anàlisi i disseny d'estructures administratives
  
\* Conceptes bàsics en les organitzacions: a) Naturalesa de l'organització, b) Els passos del sistema organitzatiu
  
\* Variables de disseny d'una organització
  
\* Tipus d'estructures en les organitzacions: a) Classificació normal, b) Classificació de Mintzberg
  
\* Estructures en les administracions públiques
  
\* Comportaments organitzatius: a) El poder i les activitats polítiques, b) Grups, c) Cultura de l'organització
  
\* L'"estructura" en l'administració pública: Problemes i possibles solucions
  
Director de l'Àrea: Sr. Eduardo Bueno Campos
  
VI. Direcció i gestió dels recursos humans
  
\* Clima i cultura de l'Organització
  
\* Motivació
  
\* Processos i estils de Liderat i Direcció
  
\* Negociació i gestió de conflictes
  
\* Gestió de recursos humans en l'administració pública
  
\* Marc jurídic de la funció pública i perspectives de futur
  
\* Selecció de personal i provisió de llocs en l'administració pública
  
\* Formació i desenvolupament
  
\* Treball en equip i direcció de reunions
  
\* Anàlisi i discussió de casos
  
Director de l'Àrea: Sr. José Mª. Peiró Silla
  
VII. Entorn jurídic de les administracions públiques
  
\* El Dret com instrument de prevenció de conflictes
  
\* Principis informadors de l'ordenament autonòmic: Dret autonòmic
  
\* Potestat legislativa de las comunitats autònomes
  
\* Procediment administratiu
  
\* Dret administratiu general, especial i sancionador
  
\* La contractació en les administracions públiques
  
\* Activitat prestacional: Servei públic com activitat juridicoeconòmica
  
Director de l'Àrea: Sr. José Mª. Baño León
  
VIII. Economia i economia pública
  
\* Economia pública: conceptes bàsics
  
\* Evolució de les funcions econòmiques de l'Estat modern
  
\* Els pressupostos públics: Estat, comunitats autònomes i corporacions locals
  
\* El dèficit públic: conseqüències econòmiques
  
\* L'elecció pública: mecanismes per a l'assignació de recursos
  
\* Provisió i producció de béns i serveis: el paper del sector públic i del sector privat
  
\* L'avaluació dels projectes públics i l'anàlisi cost-benefici
  
\* El finançament de les administracions públiques i els efectes econòmics de la imposició
  
Director de l'Àrea: Sr. Ernest Reig Martínez
  
IX. "Qualitat Total" en les administracions públiques
  
\* Filosofia de la Qualitat Total
  
\* Model Europeu de Qualitat Total en les administracions públiques
  
\* Sistemes de qualitat
  
\* Anàlisi, gestió, control i millora de processos
  
\* Eines de la Qualitat Total
  
\* Conceptes estadístics bàsics. Tècniques d'anàlisi de problemes
  
\* Implantació d'un programa de Qualitat Total
  
\* Anàlisi i discussió de casos d'implantació de sistemes de Qualitat Total
  
Director de l'Àrea: Sr. Rafael Romero Villafranca
  
X. Comptabilitat, pressupostos i gestió financera
  
\* La comptabilitat pública: característiques, divisió i principis comptables
  
\* Les funcions del pressupost en l'activitat financera pública
  
\* La fixació d'objectius i el procés pressupostari en l'administració pública
  
\* Execució del pressupost i principals magnituds pressupostàries
  
\* Comptabilitat i gestió financera: objectius i eines
  
\* L'auditoria en el sector públic
  
\* Auditoria i els òrgans de control extern
  
\* El control intern: objectius i mitjans
  
\* Bases per a una gestió financera eficaç
  
\* La gestió financera en el marc de la nova gestió pública
  
Director de l'Àrea: Sr. Manuel Vela Pastor
  
XI. Anàlisi i avaluació de les polítiques públiques
  
\* Les polítiques públiques a Espanya
  
\* La crisi de l'administració pública tradicional
  
\* Estratègia de qualitat i privatització dels serveis públics
  
\* Reflexions i crítiques al voltant de les noves formes de gestió públiques
  
\* Factors clau en el disseny i l'avaluació de polítiques públiques
  
\* La importància de la participació ciutadana: debat i noves experiències
  
\* Anàlisi i discussió de casos pràctics
  
Director de l'Àrea: Sr. Joan Subirats Humet
  
Quart. Calendari
  
La 3ª edició del "Màster universitari en Direcció i Gerència Pública" de la Universitat Politècnica de València es realitzarà durant els mesos de gener a desembre de 1999 (llevat de juliol i agost) i continuarà durant el primer semestre de l'any 2000 fins al complet acabament.
  
Cinqué. Finançament
  
L'assistència del personal de l'administració del Consell de la Generalitat Valenciana serà finançat en la totalitat per la Generalitat Valenciana.
  
Sisé. Participants
  
Els participants de l'administració del Consell de la Generalitat Valenciana, fins a un màxim de deu alumnes, seran seleccionats, d'entre les sol·licituds rebudes, per la Comissió de Selecció que es constituirà a l'efecte. S'haurà d'emplenar una instància i adjuntar-hi determinada documentació, tal i com s'expressa en els punts seté i vuité de la present convocatòria.
  
Seté. Comissió de Selecció
  
La Comissió de Selecció estarà integrada per la cap de l'àrea de l'IVAP i el cap d'Àrea de Funció Pública. Actuarà com a secretari, amb veu però sense vot, el cap del Servei d'Estudis de l'IVAP.
  
Els criteris de selecció donaran prioritat a aquells candidats del grup A de l'administració del Consell de la Generalitat Valenciana que actualment estiguen ocupant un lloc de treball amb un perfil clarament directiu d'aquesta administració, aquesta experiència s'haurà d'acreditar documentalment.
  
Així mateix, les persones interessades hauran d'aportar una descripció de les funcions del seu lloc de treball i adjuntar també una descripció de la importància que la seua participació en el màster pot suposar per a l'administració de la Generalitat Valenciana, amb una extensió total màxima de cinc pàgines, i es mantindrà amb l'aspirant una entrevista que versarà sobre la memòria presentada.
  
Els sol·licitants seran seleccionats d'acord amb l'experiència acreditada d'acord amb l'experiència acreditada, la memòria aportada i el resultat de l'entrevista.
  
Vuité. Sol·licituds i termini
  
Les sol·licituds s'hauran de presentar en l'IVAP, carrer Museu núm. 3, de València (CP 46671), segons el model annex d'aquesta resolució, a partir de l'endemà de la publicació de la present resolució en el Diari Oficial de la Generalitat Valenciana.
  
El termini de presentació de sol·licituds acabarà a les 14 hores del dia 30 de novembre de 1998.
  
Nové. Llista de seleccionats
  
L'IVAP comunicarà directament a les persones interessades l'admissió al màster de referència, així com les dates i els horaris definitius de realització.
  
Deu. Obtenció del títol
  
Aquells participants que superen el programa d'estudis rebran un Certificat d'Aprofitament emés conjuntament per la Universitat Politècnica, a través del seu centre de Formació de Postgrau, i l'IVAP.
  
Els participants en el programa "Màster en Direcció i Gerència Pública" que superen el programa d'estudis i realitzen la tesina fi de màster, rebran, tal i com estableix la LRU, el títol propi de la Universitat Politècnica de València, "Màster universitari en Direcció i gerència Pública".
  
Onze. Recursos
  
Contra la present resolució, les persones interessades podran interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de la publicació en el Diari Oficial de la Generalitat Valenciana, d'acord amb el que disposen els articles 58 i següents de la Llei de la Jurisdicció Contenciosa Administrativa, de 26 de desembre de 1956, amb comunicació prèvia a la Conselleria d'Economia, Hisenda i Administració Pública, segons disposa l'article 110.3 de la Llei 30/1992, de 26 de novembre.